[{"text_idx": "#000000", "text": "S-ino Wu Min servas kiel g\u0302enerala kungfua trejnisto de germana landa teamo kaj sub s\u0302ia instruado pli kaj pli da germanoj aperis sur konkursejoj. S\u0302i ankau\u0306 fondis la germanan unuan lernejon por c\u0302indevenuloj, kiu enhavas kaj kungfuajn kaj c\u0302inlingvajn kursojn, kaj faris pozitivan klopodadon por heredi kaj disvastigi c\u0302inajn kungfuon kaj kulturon. Lastatempe intervjuate de raportisto de C\u0302ina Komunikila Grupo, Wu diris, ke kiel gemo de tradicia kulturo de la c\u0302ina nacio, kungfuo establas ponton por inters\u0302ang\u0302oj de kulturoj c\u0302inaj kaj germanaj."}, {"text_idx": "#000001", "text": "Antau\u0306 ol fikslog\u0302ig\u0302i en Germanio, Wu estis profesia sportisto de s\u0302anhaja kungfua teamo. Pro longtempa ekzercado s\u0302i estas heroeca kaj kapabla. Veninte al Germanio en 1998, hazarde rekomendite de amiko s\u0302i komencis servi en kungfua klubo en Berlino. S\u0302i diris, \"De tiam mi mars\u0302is sur la vojo de germana kungfua federacio, danke al la organizo mi povas pli bone diskonigi kungfuon kaj kunfandi g\u0302in kaj la germanan socion, kio estas aparte signifa por mi.\""}, {"text_idx": "#000002", "text": "Sekve de kontinua altig\u0302o de s\u0302ia fameco kaj konfirmo, en 2003 Wu estis dungita oficiale de germana kungfua federacio kiel g\u0302enerala trejnisto de la germana landa teamo, kaj g\u0302is nun s\u0302i servas. La germana kungfua federacio fondig\u0302is en 1981 kaj nun havas pli ol cent klubojn kaj grupojn danke al disvolvo en la lastaj pli ol kvardek jaroj."}, {"text_idx": "#000003", "text": "C\u0302iujare en landaj kaj regionaj kungfuaj c\u0302ampionecaj konkursoj en Germanio centoj da konkursantoj amasig\u0302as kaj konkuras respektive en grupoj de geknaboj kaj plenag\u0302uloj en tri kategolioj. Wu sciigis raportiston dirante, \"Jam pligrandig\u0302is la skalo de tutlanda kungfua c\u0302ampioneco okazigita de Germana Kungfua Federacio. El tio ni sentas la pozitivan tendencon de disvolvado kaj kreskado de kungfuo post longtempa popularigo.\u201d"}, {"text_idx": "#000004", "text": "Wu diris, ke multaj germanaj ag\u0302uloj ne konis C\u0302inion, nek vojag\u0302is en C\u0302inio, sed post lerno de kungfuo ili komencis profunde interesig\u0302i pri la c\u0302ina lingvo kaj la c\u0302ina kulturo. S\u0302i diris, \"Iuj lernantoj estas maljunaj, kelkaj ag\u0302as ec\u0302 pli ol okdek jarojn, kaj ili trovis, ke la lernado de kungfuo plibonigis ilian staton de sano kaj animo, tial ili lernis la c\u0302inan lingvon kaj sekvanta min partoprenis konkursojn en C\u0302inio. Mi gvidis ilin ekskursi en C\u0302inio kaj koni la c\u0302inan kulturon. Ili tre eksciitig\u0302is c\u0302iufoje, c\u0302ar ili ne nur gajnis bonajn rezultojn en konkursoj, sed ankau\u0306 konis la brilan c\u0302inan civilizacion, tial ili opinias, ke c\u0302io c\u0302i estas signifoplena.\""}, {"text_idx": "#000005", "text": "En 2018 Wu fondis la unuan eu\u0306ropan lernejon kombinantan la c\u0302inan lingvon kaj kungfuon kun la nomo Berlina Lingva kaj Kungfua Lernejo por pli bone liveri medion de lernado de la c\u0302ina lingvo kaj c\u0302ina tradicia kulturo al gefiloj de c\u0302indevenuloj kaj elmigrintaj c\u0302inoj en Germanio kaj germanaj geknaboj kaj gejunuloj. Nun jam estas pli ol cent lernantoj."}, {"text_idx": "#000006", "text": "Wu kredas, ke sekve de tio, ke pli kaj pli da germanoj, precipe junaj generacioj, kaj gefiloj de c\u0302indevenuloj kaj enmigrintaj c\u0302inoj en Germanio lernas kungfuon, la c\u0302ina tradicia kulturo enradikig\u0302os, floros kaj fruktos en Germanio, Eu\u0306ropo kaj ec\u0302 la tuta mondo."}, {"text_idx": "#000007", "text": "Wu diris, \u201cMi dau\u0306re strebas kiel eble plej forte al tio, ke kungfuo enradikig\u0302u kaj floru en Germanio, pli kaj pli da eu\u0306ropanoj komprenu la c\u0302inan tradician kulturon, kaj pli kaj pli da geknaboj kaj gejunuloj de C\u0302inio kaj Germanio partoprenu en inters\u0302ang\u0302oj kulturaj de la du landoj.\""}]